Piloten sovnet bak spakene
Pilotwings Resort er vel beviset på at moderne teknologi og vakker grafikk ikke er nok til å gi et underholdende spill. 

Her finnes et 40-talls oppdrag i lufta over sydhavsparadiset Wuhu Island. 
Noen ganger gjelder det å lande en vinglete flyfarkost, andre ganger å komme fra dit til hit. 

Du skifter på å føre et normalt småfly, en hangglider eller en jetpack spent fast på ryggen. 
Enkelt. 
Slett ingen simulator. 

Dette spillet er kanskje det jeg hittil har sett som utnytter 3D-teknologien i 3DS best. 
Det er også helt hjernelammende kjedelig. 
